stanford-oval/wikipedia huggingface dataset:
Khalid Al Qassimi
Rallin MM-sarjan tulokset

(Tulosselitteet)
| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004 | Khalid Al Qassimi | Subaru Impreza WRX STi | MON   | SWE   | MEX   | NZL   | CYP   | GRE 20 | TUR Kesk. | ARG   | FIN   | GER   | JPN   | GBR   | ITA   | FRA   | ESP   | AUS Kesk. | 0 | NC |
| 2005 | Khalid Al Qassimi | Subaru Impreza WRX STi | MON   | SWE   | MEX   | NZL   | ITA   | CYP   | TUR 33 | GRE   | ARG   | FIN   | GER   | GBR   | JPN   | FRA   | ESP   | AUS   | 0 | NC |
| 2006 | Khalid Al Qassimi | Subaru Impreza WRX STi | MON   | SWE   | MEX   | ESP   | FRA   | ARG   | ITA   | GRE 23 | GER   | FIN   | JPN   | CYP 13 | TUR   | AUS   | NZL   | GBR   | 0 | NC |
| 2007 | BP Ford World Rally Team | Ford Focus RS WRC 06 | MON   | SWE   | NOR   | MEX   | POR   | ARG   | ITA   | GRE   | FIN 16 | GER 16 | NZL   | ESP 14 | FRA   | JPN   | IRE 15 | GBR   | 0 | NC |
| 2008 | BP Ford Abu Dhabi World Rally Team | Ford Focus RS WRC 07 | MON 16 | SWE 26 | MEX   | ARG   | JOR 9 | ITA 16 | GRE 12 | TUR   | FIN 11 |  |  |  |  |  |  |  | 0 | NC |
| 2008 | BP Ford Abu Dhabi World Rally Team | Ford Focus RS WRC 08 |  |  |  |  |  |  |  |  |  | GER 14 | NZL   | ESP 21 | FRA 12 | JPN   | GBR 16 |  | 0 | NC |
| 2009 | BP Ford Abu Dhabi World Rally Team | Ford Focus RS WRC 08 | IRE 8 | NOR   | CYP 8 | POR 8 | ARG   | ITA 15 | GRE 6 | POL   | FIN 9 | AUS 19 | ESP 14 | GBR 19 |  |  |  |  | 6 | 12. |
| 2010 | BP Ford Abu Dhabi World Rally Team | Ford Focus RS WRC 08 | SWE 13 | MEX   | JOR   | TUR   | NZL   | POR 9 | BUL   | FIN Kesk. | GER 8 | JPN Kesk. | FRA 13 | ESP 7 | GBR 11 |  |  |  | 12 | 12. |
| 2011 | Team Abu Dhabi | Ford Fiesta RS WRC | SWE 10 | MEX   | POR 14 | JOR 8 | ITA 13 | ARG   | GRE   | FIN 14 | GER   | AUS 5 | FRA 12 | ESP 12 | GBR   |  |  |  | 15 | 14. |
| 2013 | Abu Dhabi Citroën Total WRT | Citroën DS3 WRC | MON   | SWE Kesk. | MEX   | POR 9 | ARG   | GRE Kesk. | ITA 10 | FIN   | GER 11 | AUS 9 | FRA   | ESP 11 | GBR   |  |  |  | 5 | 21. |
| 2014 | Citroën Total Abu Dhabi WRT | Citroën DS3 WRC | MON   | SWE 16 | MEX   | POR 13 | ARG   | ITA 10 | POL   | FIN   | GER   | AUS   | FRA   | ESP 15 | GBR   |  |  |  | 1 | 29. |
| 2015 | Citroën Total Abu Dhabi WRT | Citroën DS3 WRC | MON   | SWE   | MEX   | ARG 6 | POR 24 | ITA 10 | POL   | FIN 16 | GER   | AUS   | FRA   | ESP 15 | GBR   |  |  |  | 9 | 13. |
| 2016 | Abu Dhabi Total WRT | Citroën DS3 WRC | MON   | SWE 19 | MEX   | ARG   | POR 26 | ITA   | POL   | FIN 16 | GER   | CHN C | FRA   | ESP 12 | GBR   | AUS   |  |  | 0 | NC |
| 2017 | Citroën Total Abu Dhabi WRT | Citroën C3 WRC | MON   | SWE   | MEX   | FRA   | ARG   | POR 17 | ITA   | POL   | FIN 16 | GER   | ESP 17 | GBR 22 | AUS   |  |  |  | 0 | NC |
| 2018 | Citroën Total Abu Dhabi WRT | Citroën C3 WRC | MON   | SWE   | MEX   | FRA   | ARG 14 | POR   | ITA   | FIN 37 | GER   | TUR 15 | GBR   | ESP 21 | AUS   |  |  |  | 0 | NC |
Aiheesta muualla

Kuvia tai muita tiedostoja aiheesta Khalid Al Qassimi Wikimedia Commonsissa
Khalid al Qassimi stats
WRC.com - Khalid Al Qassimi (Arkistoitu – Internet Archive)
Pahr

Pahr [pa:r], Paar, Parr, pohjoisitalialainen arkkitehtiperhe, joka 1500-luvulla toimi Saksassa ja Ruotsissa. Juhana III kutsui 1572 veljekset Johan Baptista Pahrin (k. vuoden 1586 jälkeen), Franciscus Pahrin (k. 1580) ja Dominicus Pahrin (k. 1602) Ruotsiin, missä heillä sekä heidän kuvanveistäjäveljellään Kristoffer Pahrilla oli ruots. renessanssiarkkitehtuurin luomisessa huomattava osuus (mm. Kalmarin linna ja Borgholmin linna)
Pavillon Suisse

| Pavillon Suisse |
| --- | --- |
Osoite:  7, Boulevard Jourdan
Sijainti:  Pariisi, Ranska
Koordinaatit:  48°49′6″N, 2°20′33″E
Rakennustyyppi:  asuntola
Valmistumisvuosi:  1933
Suunnittelija:  Le Corbusier, Pierre Jeanneret
Omistaja:  Fondation suisse
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pavillon Suisse on Pariisin Cité internationale universitaire de Paris’ssa sijaitseva Le Corbusier’n ja Pierre Jeanneret’n suunnittelema rakennus.
Historia

Sveitsi päätti vuonna 1924 rakentaa opiskelija-asuntolan sveitsiläisopiskelijoille Pariisin kansainväliselle kampukselle. Rahaa työhön kerättiin vuosina 1925–1930, ja rakennuksen suunnittelijasta piti käydä kilpailu. Zürichin yliopiston matemaatikko Rudolf Fueter päätti kuitenkin Sveitsin yliopiston neuvoston puolesta antaa työ ilman kilpailua Le Corbusier’lle. Suunnittelutyö annettiin Le Corbusier’lle ja Pierre Jeanneret’lle lohdutuksena siitä, että he eivät olleet saaneet Kansainliiton päärakennuksen suunnittelua toteutettavakseen, vaikka he olivat voittaneet useita kierroksia. Le Corbusier oli edelleen niin pettynyt Kansainliiton päätöksestä, ettei hän aluksi ollut kiinnostunut Pavillon Suissen suunnittelusta. Arkkitehti Karl Moser ja taidekriitikko Siegfried Giedion onnistuivat kuitenkin vakuuttamaan Le Corbusier’n rakennuksen merkityksestä.
Pavillon Suissesta esitettiin joulukuun 1930 ja heinäkuun 1931 välillä neljä erilaista versiota. Asiakkaan vaatimukset olivat rajoittuneet vähäisten rahavarojen takia; 42 huonetta opiskelijoille, ruokatila, sisääntuloaula, kaksi huonetta hallinnolle ja yksi talonmiehelle. Rakennus valmistui 7. heinäkuuta 1933.
Le Corbusier on myöhemmin ollut mukana rakennuksen korjaustöissä. Osana toisen maailmansodan jälkeistä restaurointia Le Corbusier maalasi ruokasaliin muraalin. Auringonvalo oli vaurioittanut rakennusta hiljalleen, ja se kunnostettiin osittain vuosina 1957–1958 Le Corbusier’n valvonnassa. Rakennuksen arvostus on kasvanut vuosikymmenien aikana, ja se valittiin joukukuussa 1986 Ranskan historiallisten monumenttien joukkoon.
Aiheesta muualla

Kuvia tai muita tiedostoja aiheesta Pavillon Suisse Wikimedia Commonsissa
Fondation Suisse (ranskaksi) (englanniksi)
Osittain järjestetty joukko

Osittain järjestetty joukko on matemaattinen rakenne, joka on esijärjestetyn joukon ohella yksinkertaisin "järjestyksen" käsitystä formalisoiva rakenne. Osittain järjestetty joukko koostuu joukosta sekä binäärirelaatiosta tässä joukossa. Relaatiota itseään kutsutaan osittaisjärjestykseksi.
Täsmällisesti, relaatiota kutsutaan osittaisjärjestykseksi jos se on refleksiivinen, transitiivinen ja antisymmetrinen.
Osittaisuus tarkoittaa, ettei joukon kaikista alkiopareista voi välttämättä sanoa kumpi on "suurempi", "järjestyksessä ensin" tms. Järjestys ei välttämättä tarkoita mitään tavanomaista suuruusjärjestystä, vaikka luonnollisten lukujen sekä reaalilukujen tavanomainen suuruusjärjestys onkin esimerkki osittaisjärjestyksestä, jossa kaikki alkiot ovat vertailtavissa. Näin ollen osittain järjestetyn joukon voidaan ajatella olevan täysin järjestetyn joukon yleistys. Esimerkiksi tason pisteiden etäisyys origosta muodostaa osittaisen järjestyksen. Jos  x on kauempana kuin  y ja  y kauempana kuin  z, niin  x on kauempana kuin  z. Järjestys ei ole täydellinen, koska esimerkiksi pisteistä  (1,2) ja  (2,1) kumpikaan ei ole kauempana kuin toinen.
Määritelmä

Pari  (P,\leq ), jossa  P on joukko ja  \leq  binäärirelaatio joukossa  P, on osittain järjestetty joukko jos kaikille joukon  P alkioille  a,b ja  c pätee
a\leq a (refleksiivisyys),
jos  a\leq b ja  b\leq c, niin  a\leq c (transitiivisuus),
jos  a\leq b ja  b\leq a, niin  a=b (antisymmetrisyys).
Toisin sanottuna osittain järjestetty joukko on esijärjestetty joukko, joka on myös symmetrinen. On tavanomaista merkitä osittain järjestettyä joukkoa pelkällä joukolla  P, mikäli on selvää, mistä binäärirelaatiosta on kyse. On myöskin tavanomaista määritellä binäärirelaatio  \geq  siten että  a\geq b jos ja vain jos  b\leq a.
Esimerkkejä

Antilla on tyttäret Bertta ja Cecilia, joista viimeksi mainitulla poika David. Määritellään  x\geq y tarkoittamaan "x on y tai y:n esivanhempi". Tällöin esimerkiksi Antti  \geq  David, mutta Bertta ja David eivät ole vertailtavissa.
Vaa'an tarkkuus on kolme kiloa kumpaankin suuntaan. Antti painaa 60±3 kg, Bertta 65±3 kg, Cecilia 70±3 kg ja David 75±3 kg. Määritellään  x\geq y tarkoittamaan "x on ainakin yhtä painava kuin y". Tuloksena ei ole täydellinen järjestys, koska esimerkiksi Antti ja Bertta eivät ole vertailtavissa.
Määritellään positiivisten kokonaislukujen joukossa  x\geq y tarkoittamaan "x voidaan jakaa tasan luvulla y". Selvästi jos luku  z jakaa tasan luvun  y ja  y jakaa tasan luvun  x, niin  z jakaa luvun  x. Ei-vertailtavia ovat esimerkiksi luvut 2 ja 3.
Kirjallisuutta

Birkhoff, Garrett: Lattice Theory.  American Mathematical Society, 1940.  ISBN 978-0-8218-1025-5.
Davey, B. A. ; Priestley, H.A.: Introduction to Lattices and Order.  Cambridge University Press, 2002.  ISBN 0-521-78451-4.
Lipschutz, Seymour: Set Theory and Related Topics, s. 150-165.  McGraw-Hill, 1964.  ISBN 0-07-037986-6.
Lipschutz, Seymour: General Topology.  McGraw-Hill, 1965.  ISBN 0-07-037988-2.
Pertti Lantti

Pertti Tapani Lantti (s. 22. helmikuuta 1945) on suomalainen korkeushyppääjä. Hän voitti SM-kultaa vuonna 1965 ja saavutti lisäksi pronssia 1963, 1964 ja 1967. Lantti edusti urallaan Lahden Urheilijoita ja Esbo Idrottsföreningia.
Pavlik Morozov

Pavlik Morozov.
Pavel Trofimovitš Morozov (ven. Па́вел Трофи́мович Моро́зов; 14. marraskuuta 1918 Gerasimovka, Tobolskin kuvernementti,  Venäjän SFNT – 3. syyskuuta 1932 Gerasimovka, Uralin alue, Neuvostoliitto), paremmin tunnettu diminutiivinimellä Pavlik, oli neuvostoliittolainen nuorukainen, josta neuvostopropaganda teki hänen varhaisen kuolemansa jälkeen marttyyrin.
Vuonna 1932 julkistettu tarina kertoo, että 13-vuotias Pavlik Morozov oli ilmiantanut oman isänsä viljan piilottamisesta kulakkien kanssa, minkä takia tämä joutui vankilaan ja hänet ammuttiin myöhemmin. Vihastuneiden sukulaisten väitettiin surmanneen Pavlikin. Pavlikista tehtiin määrätietoisella kampanjoinnilla esimerkillinen nuorukainen, joka oli asettanut neuvostomaan edun oman etunsa edelle. Hänen tarinastaan tehtiin elämäkertoja, näytelmiä, patsaita, sinfoninen runo, ooppera sekä vaille ensi-iltaa jäänyt ja sittemmin kadonnut elokuva (Sergei Eisensteinin Bežinin niityt). Pavlikin tarinalla vaikutettiin neuvostoliittolaisiin lapsiin ja innostettiin heitä ilmiantamaan vanhempansa.
Myöhempi tutkimus on kyseenalaistanut koko tarinan todenperäisyyden, ja varmuudella tiedetään, ettei Pavlik ollut pioneeri (toisin kuin kuvassa).
Kirjallisuutta

Družnikov, Juri: Informer 001: The Myth of Pavlik Morozov.  Herndon:  Transaction Publishers, 1997.  ISBN 1-56000-283-2.
Kelly, Catriona: Comrade Pavlik: The Rise and Fall of a Soviet Boy Hero.  Granta Books, 2005.  ISBN 1-86207-747-9.
Aiheesta muualla

Hakala, Pekka: Venäläiset pohtivat oikeaa ja väärää enemmän kuin suomalaiset. Helsingin Sanomat 4.4.2015.
Дружников, Юрий: Доносчик 001, или Вознесение Павлика Морозова. Библиотека Максима Мошкова.
Jukka Pojan diskografia

| 0 | 1 | 2 |
| --- | --- | --- |
 Jukka Poika elokuussa 2011.
Julkaisut
| ↙Studioalbumit | 9 |  |
| ↙EP:t | 3 |  |
| ↙Singlet | 16 |  |
Tämä on suomalaisen reggaeartisti Jukka Pojan diskografia.
Soul Captain Band

Lumps of Royal Honey (1997, demo)
Soul Captain Band (1999, CD-EP, demo)
Jokaiselle tulta (2001, CD)
Soul Captain Band > Singlet

"Taistelun arvoinen / Hypnoosiin" (2001, CD)
"Mitä suurempi puu / Älä juo tota juttuu" (2001, CD/7")
Salamaryhmä

Suuntavaisto (2000, CD, demo)
Kaikki on mahollista (2003, CD)
Kapteeni Ä-ni

Kapteeni Ä-ni (2000, CD-EP, demo)
Parhaat (2002, CD)
Vinyyli EP (2002, 12" EP)
Kapteeni Ä-ni > Singlet

"Kiipeli 2 / Seis" (2001, 12")
"Sitä & tätä" (2001, CD, promo)
"Tiettyä tunnelmaa / Tylppä kärki edellä / Syyää eka" (2001, 12")
"Rullaan / Lunki kuski" (2002, CD)
"Kaffipäissään" (2006, CD, promo)
Kompostikopla

Jukka Poika ja Kompostikopla (CD, 2003)
Kompostikopla > Singlet

"Täyteen" (2001, 7")
"Syvälle" (2002, 7")
"Etupiha" (2003, 7")
"Äijä / Sivilisaatio" (2003, 12")
Jenkkarekka

Vapautunut viihdyttäjä (2004, CD)
Apajilla (2006, CD)
Jenkkarekka > Singlet

"Juokse sinä humma" (2005, CD)
"Joka maataan viljelee.." (2005, 7"/CD)
Soolo

Äänipää (2007, CD)
Laulajan testamentti (2008, CD)
Kylmästä lämpimään (2010, CD, LP)
Yhdestä puusta (2012, CD)
Kokoelma (2013, CD)
Elämäntyyli (2015, CD, LP)
Soolo > Singlet

"Ei kilpailuu" (2003, 7")
"Matalaenergiamies / Pläski" (2008, 7")
"Mielihyvää" (2010)
"Ikirouta" (2010)
"Silkkii" (2011)
"Älä tyri nyt" (2012)
"Siideripissis" (2012)
"Potentiaali" (2012)
"Viestii" (2012)
"Laineet" (2013)
"Brand New Ihanuus" (2014)
"Crzybailaaja" (2014)
"Isot laivat" (2015)
"Elä vähän" (2017)
"Rakkaus on meissä" (2017)
"Kurkota tähtiin" (2018)
"Ikivihree" (2018)
"Souda Kesämies" (mukana Elastinen, 2019)
"Papaija" (2019)
RePekka

Kyy (2003, 7")
Mukana levyillä

Dub Sound Crew Live Sessions (1999, CD)
Ritarikunta: Saranat avaavat sanat (2001, CD)
Murmurecordings: Selkä kohti maailmaa (2001, CD)
Jazzgangsters: Peace (2003, CD)
Kiltit ihmiset: Ulos musta (osa 3) (2005, kasetti)
Goodness Gracious (2005, CD)
Älä oo tyhmä (2006, CD)
Kaikki paitsi Mårtenson on turhaa (2006, CD)
Raappana: Maapallo (2010, CD)
Janne Kuusin Boheemi elää -elokuvan soudtrack (2011)
Salomo: Askel kerrallaan (2011)
Juha Tapio: Pieniä taikoja (2019)
Pavian taistelu

Pavian taistelu käytiin 24. helmikuuta 1525 Pavian edustalla Pohjois-Italiassa. Taistelu oli Ranskan kuningas Frans I:n ja Habsburg-suvun keisari Kaarle V:n välisen Italian sodan ratkaiseva sotilaallinen kohtaaminen, jossa Ranskan 28 000 miehen armeija käytännössä tuhottiin ja kuningas Frans, joka johti Ranskan armeijaa, otettiin päävihollisensa Habsburgien vangiksi. Taistelu oli osa vuosien 1521–1526 italialaissotaa. Ranskalaiset olivat tunkeutuneet Lombardiaan ja piirittäneet Pavian kaupungin, jonka avuksi keisarilliset joukot tulivat.
Sotatapahtumat

Vuoden 1524 lopulla Frans I:n armeija marssi Lombardiaan ja miehitti Milanon herttuakunnan. Sen jälkeen armeija piiritti Pavian kaupunkia. Keisari Kaarle lähetti armeijan komentaja Fernando Francesco de Avalosin, markiisi di Pescaran (1490 – 2. joulukuuta 1525) johdolla auttamaan piiritettyjä. Keisarilliset joukot saapuivat Pavian ulkopuolelle ja asettuivat ranskalaisia ​​kohti vastakkaiselle puolelle puroa.
Kolmen viikon tunnustelevan taistelemisen jälkeen markiisi Pescara lähti johtamaan rohkeaa hyökkäystä. Hän marssitutti joukkonsa yöllä useita kilometrejä pohjoiseen, joka ylitti puron. Aamunkoittoon mennessä suuri osa hänen armeijastaan ​​oli asemissa ja hyökkäsi kohti Ranskan joukkojen avointa vasenta kylkeä. Taistelukentän peittäneen sumun hämmentäminä ranskalaisten komentajilla oli vaikeuksia saada joukkonsa kokoon ja vastata yllätyshyökkäykseen.
Kuningas Frans l osoitti ihailtavaa rohkeutta, mutta rajallista arvostelukykyä ja johti panssaroitua ratsuväkeään keskiaikaistyyliseen hyökkäykseen keihäät tanassa. Pahaksi onneksi ratsumiehet ratsastivat kanuunan edellä, mikä teki tykistölle mahdottomaksi tulittaa vihollista. Frans I:n sveitsiläiset palkkasoturit eli piikkimiehet eivät osoittaneet taisteluintoa, eivätkä Alençonin herttua Charles IV de Valois'n (1489— 11. huhtikuuta 1525) johtamat joukot päässeet irrottautumaan yleisestä sekasorrosta.
Espanjalaiset arkebuuserit (arkebuusilla eli hakapyssyllä aseistetut sotilaat, ensimmäiset laukaisimella varustetut tuliaseet) aiheuttivat suuret miestappiot ranskalaisille, Tremoillen vanha herttua sai ammuksen suoraan sydämen läpi. Keisarilliset Landsknecht palkkasoturit, Georg von Frundsbergin johdolla, piirittivät ranskalaisten puolella taistelevat luopiot, Schwarze Garde Landsknechtit ja tuhosivat heidät.
Tappiot:
Ranska, 8 000 kuollutta tai haavoittunutta 20 000 miehestä; 3 komentajaa antautui, 5 komentajaa kaatui, armeijan päällikkö Frans I vangittiin
Habsburgit, 1 000 kuollutta tai haavoittunutta 23 000 miehestä.
Armeijoiden vahvuus oli suhteellisen tasaväkinen: Ranskalla 26 200 ja Keisarillisella armeijalla 28 300 miestä. Miestappiot olivat Ranskalla 8 000–13 000 kaatunutta tai haavoittunutta, Keisarillisella armeijalla 1 500 kaatunutta tai haavoittunutta.
Pyhän saksalais-roomalaisen keisarikunnan ja Espanjan (Habsburgien) keisari Kaarle V:n joukot kukistivat Ranskan joukot ja ottivat kuningas Frans I:n sotavangiksi. Keisari Kaarle V lähetetti Frans I:n Madridiin, missä hän vuonna 1526 allekirjoitti Madridin rauhanopimuksen ja luopui Ranskan vaatimuksista ​​Italiaan, jättäen maan Habsburgien valtaan.
Pavian taistelu, Joachim Patinirin seuraaja, n. 1530
Pentakloorifenoli

| Pentakloorifenoli |
| --- | --- |

Tunnisteet
CAS-numero:  87-86-5
PubChem CID:  992
Ominaisuudet
Molekyylikaava:  C6HCl5O
Moolimassa:  266,34 g/mol
Ulkomuoto:  Kiinteä
Sulamispiste:  190–191 °C
Kiehumispiste:  309–310 °C
Tiheys:  1,978 g/cm3
Liukoisuus veteen:  Liukenee veteen
Pentakloorifenoli on organoklooriyhdiste, jota on aikaisemmin käytetty torjunta-aineena ja desinfiointiaineena. Yhdisteestä käytetään myös nimeä PCP (ei tule sekoittaa fensyklidiiniin, josta käytetään myös lyhennettä PCP). Suomessa pentakloorifenolia on käytetty erityisesti puunkäsittelyssä sinistymisen estoon ja sienten tuhoamiseen. Pentakloorifenolia ja sen suoloja ja estereitä ei Suomessa saa nykyisen lain mukaan käyttää eikä luovuttaa markkinoille.
Pentakloorifenoli on orgaaninen yhdiste (kloorifenoli), joka on normaaliolosuhteissa olomuodoltaan kiinteää ainetta.
Aiheesta muualla

Edilex: Valtioneuvoston päätös pentakloorifenolin sekä eräiden difenyylimetaanien markkinoille luovuttamisen ja käytön kieltämisestä 10.2.2000/143
PubChem: Pentachlorophenol (englanniksi)
Human Metabolome Database (HMDB): Pentachlorophenol (englanniksi)
Toxin and Toxin Target Database (T3DB): Pentachlorophenol (englanniksi)
Kyoto Encyclopedia of Genes and Genomes (KEGG):  Pentachlorophenol (englanniksi)
U.S. Environmental Protection Agency (EPA): Toxicological review of Pentachlorophenol (CAS No. 87-86-5) In Support of Summary Information on the Integrated Risk Information System (IRIS), September 2010 (pdf) (englanniksi)
Pakxe

| Pakxe Pakse |
| --- | --- |

 Pakxe
 Koordinaatit: 15°07′N, 105°47′E 
Valtio:  Laos
Provinssi:  Champasak
Piirikunta:  Pak Sé
Väkiluku (2015):  68 093
Infobox OKVirheellinen NIMI-arvo: 
Pakxe eli Pakse on Champasakin provinssin pääkaupunki Laosin eteläosassa. Kaupungissa on noin 68 000 asukasta.
Maantiede ja ilmasto

Pakxe sijaitsee Xédôn- ja Mekong-jokien yhtymäkohdassa.  Mekong virtaa tässä kohti suunnilleen länsiluoteesta itäkaakkoon, ja pienempi Xedon yhtyy siihen pohjoisesta. Ennen yhtymäkohtaa Xedon tekee jyrkän mutkan, ja Pakxen vanha keskusta on näiden kahden joen rajaamalla niemellä Xedonin itä- ja eteläpuolella. Lentokenttä sijaitsee Xedong-joen länsipuolella. Valtatie 13 tulee lentokentältä vanhaankaupunkiin Xedonin ylittävää siltaa pitkin. Sillan eteläpuolella on Wat Luangin laaja temppelialue, joka koostuu eri ikäisistä rakennuksista.  
Mekong-joen eteläpuolella kukkulan huipulla on Wat Phou Salaon temppeli, jonka tunnusmerkkinä on valtava kultainen Buddhan patsas. Sen juurelta on hienot näkymät kaupunkiin.  Pyhän Sydämen katedraali ranskalaiskortteleissa on ulkoa päin vaatimaton, peltikattoinen rakennus, mutta sen sisällä on ainutlaatuisia maalauksia, jotka esittävät Jeesuksen elämänvaiheita laosilaiseen maisemaan sijoitettuina. Maalauksen viimeisellä ehtoollisella tarjotaan riisiä ja tyypillisiä laosilaisia ruokia.
Vat Phoun hindutemppeli 900-luvulta sijaitsee 45 km Pakxesta etelään Mekong-joen länsirannalla. Se on Unescon maailmanperintökohde.
Pakxen itäpuolelta alkaa kilometrin korkuinen Bolavenin ylänkö. Alueen tuotteet, kuten tiikki, tee, kiniini, kapokki ja kardemumma, tuodaan Pakxen kautta markkinoille.
Pakxessa vallitsee tyypillinen monsuuni-ilmasto, johon kuuluu kolme vuodenaikaa: sateinen lounaismonsuuni toukokuusta marraskuuhun, kylmä koillismonsuuni marraskuusta helmikuuhun ja kuiva kausi helmikuusta toukokuuhun. Kuumin kuukausi on huhtikuu, jolloin keskimääräinen ylin lämpötila on 35 astetta. Eniten sataa elokuussa, yli 450 mm.
Historia

Pakxe oli aikoinaan Champassakin kuningaskunnan pääkaupunki. Nykyisen kaupungin perustivat ranskalaiset vuonna 1905, ja siellä on edelleen useita viehättäviä siirtomaatyylisiä rakennuksia.
Xédôn-jokeen vuonna 1970 rakennettu Selabamin pato tuottaa sähköä kaupungille ja kasteluvettä ympäröiville alueille.
Talous ja liikenne

Pakxessa jalostetaan ja myydään lähiseutujen metsistä saatavia tuotteita. Kaupungissa on useita sahoja ja tiilitehdas sekä maatalouden tutkimusasema.
Pakxen lentoasema palvelee sekä siviili- että sotilasilmailua. Sieltä on kansainvälisiä lentoja Hồ Chí Minhin kaupunkiin Vietnamiin, Bangkokiin Thaimaahan ja Phnom Penhin Kambodžaan, sekä kotimaan lentoja Vientianeen ja Luang Prabangiin.
Japanilaisten rahoittama 1380 m pitkä silta, jota pitkin valtatie 13 ylittää Mekong-joen, valmistui vuonna 2000. Kaupungista on tieyhteys Kambodžan ja Thaimaan rajalle.
Useat merkittävät valtatiet kulkevat kaupungin läpi. Vuonna 2011 tehty kehityssuunnitelma varoittaa ruuhkien käyvän kaupungin kasvaessa sietämättömiksi, ellei kaupungille rakenneta ohitusteitä.  Thaimaan puolella kulkee rautatie suhteellisen lähellä Pakxea, ja maat ovat sopineet yhdysraiteen suunnittelusta vuonna 2020.
Aiheesta muualla

Pakse asienreisender.de
Renown travel
Pavian maakunta

Pavian maakunta (ital. Provincia di Pavia) on maakunta Lombardian alueella Pohjois-Italiassa.
Pavian maakunnan pinta-ala on 2 969 km2 ja siellä on noin 550 000 asukasta. Maakunnassa on 188 kuntaa, ja sen pääkaupunki on Pavia.
Ticonojoki Paviassa.
Pavian maakunnan halki virtaa Po ja sen sivujoki Ticino. Pavian lisäksi muita suuria kaupunkeja ovat Vigevano ja Voghera.